'नक्सली मुठभेड़' के दावे पर सवाल\nदंतेवाडा पुलिस ने गुरुवार को दावा किया था कि उसके एक गश्ती दल का सामना दक्षिण बस्तर के सिंघरम ग्राम के पास माओवादियों के एक
                  समूह से हुआ था,  जिसने उन पर हमला कर दिया और दोनों पक्षों के बीच गोलीबारी हुई जिसमें 15 नक्सली मारे गए.
               

पुलिस का कहना था कि उनके पास से हथियार और गोला बारूद भी बरामद हुए.


पुलिस का कहना था कि चूँकि इस इलाक़े में नक्सली सक्रिय हैं और पैदल पुलिस दल के लिए 15 शवों को देरशाम गोलापल्ली थाना तक लाना
                  मुमकिन नहीं था इसीलिए पुलिस ने शव घटना स्थल पर ही रहने दिए.
               

शुक्रवार को पुलिस को शव नहीं मिल सके हैं क्योंकि ग्रामीणों ने उनका अंतिम संस्कार कर दिया था.

कथित मुठभेड़ के ठीक दूसरे दिन सिंघरम, दंतेश्पुरम, कुर्रस्गुरा और अन्य गाँव के निवासियों ने आरोप लगाया है कि पुलिस और सलवा
                  जुड़ूम के एक बड़े दल ने इन गाँव में पहुँच कर उत्पात मचाया, लूटपाट की और बड़ी संख्या में लोगों, जिनमें महिलायें भी शामिल थीं,
                  को साथ लेकर गाँव से बाहर चले गए.
               

शुक्रवार को घटना स्थल पर पहुँचने वाले स्थानीय पत्रकार शौकत अली का कहना था कि उन्हें और उनके साथियों को सिंघरम गाँव के पास
                  सत्रह लाशें मिलीं जिनमें चार औरतें शामिल थीं और ग्रामीणों ने 'सलवा जुडूम' पर लोगों को घर से निकाल-निकालकर ले जाने और उन्हें
                  मार देने का आरोप लगाया.
               

गंभीर आरोप

पत्रकार शौकत अली ने कहा कि गाँवों में मिले शवों पर वह वर्दी नहीं थीं जो अक्सर नक्सली धारण किए रहते हैं और वो आम ग्रामीणों
                  जैसे कपड़े पहने हुए थे.
               




दंतेवाड़ा पुलिस ने शुक्रवार को बयान जारी किया है कि मारे जाने वालों में से छह नक्सलियों की शिनाख्त कर ली गई है. 

बस्तर पुलिस महानिरीक्षक एएन उपाध्याय से जब बीबीसी ने ग्रामीणों के दावे के बारे में पूछा तो उन्होंने कहा, "यह दावे ग़लत हैं
                  और पुलिस शवों को गुरुवार के दिन सिर्फ़ इसलिए नहीं ला पाई क्योंकि ऐसा करना ख़तरनाक हो सकता था."
               

पुलिस का कहना है कि गोलापल्ली के इलाके में पहले भी पुलिस दल पर नक्सली हमले हो चुके हैं जिसमें कुछ पुलिसकर्मियों की जानें भी
                  गई हैं.
               

हालाँकि...\n\ntl;डॉ:
छत्तीसगढ़ पुलिस ने क़रीब 15 नक्सलियों के एक मुठभेड़ में मारे जाने का दावा किया है और इसके बाद ग्रामीणों ने शिकायत की है कि
                     सलवा जुडूम से जुड़े लोगों ने ग्रामीणों को अगवा कर उनकी हत्या कर दी और उसे 'मुठभेड़' क़रार दे दिया.